**Информация за реализацията на насърчителната мярка за разкриване на „зелени работни места” по реда и условията на чл. 55д от Закона за насърчаване на заетостта**

През **2018 г.** са разкрити общо 58 „зелени работни места”.

Постъпилите на работа безработни лица са 54, от които: 3 безработни лица в рамките на последователна заетост, 34 жени, 1 безработно лице до 24 год., 4 безработни лица от 25 до 29 год., 19 безработни лица без професия и/или без квалификация, 21 безработни лица над 50 год., 11 продължително безработни лица, 1 лице с трайни увреждания, 13 лица, самоопределящи се като роми.

**По условията на насърчителната мярка са сключени 19 договори с работодатели.**

В съответствие със Заповед МОСВ № РД-79/27.01.2012 г. и Заповед МТСП № РД 01-75/27.01.2012 г. работодателите осъществяват икономическа дейност по сектори, както следва:

* 1 работодател в **сектор C** „Преработваща промишленост“ с икономическа дейност 27.12 „Производство на апарати за управление и разпределение на електрическа енергия“;
* 2 работодатели в **сектор D** „Производство и разпределение на електрическа и топлинна енергия и на газообразни горива“ с икономическа дейност 35.11 „Производство на електрическа енергия“;
* 16 работодатели в **сектор Е** „Доставяне на води; канализационни услуги, управление на отпадъци и възстановяване”, в т.ч.:
* 6 работодатели с икономическа дейност - 38.11 „Събиране на неопасни отпадъци”;
* 5 работодатели с икономическа дейност - 38.21 „Обработване и обезвреждане на неопасни отпадъци”;
* 5 работодатели с икономическа дейност - 38.32 „Рециклиране на сортирани отпадъци“.